Turtles – mutanttikilpikonnat

Turtles – mutanttikilpikonnat, tunnetaan myös nimellä Teinimutanttikilpikonnat () on yhdysvaltalainen Annie-palkittu animaatiosarja, jonka loi animaattori Fred Wolf. Se perustui löyhästi Kevin Eastmanin ja Peter Lairdin tekemään Teini-ikäiset mutanttininjakilpikonnat -sarjakuviin, sillä sarjaa muutettiin animaationa lapsille sopivammaksi, koska sarjakuvaa pidettiin liian synkkänä. Animaatiosarjassa nähtiin ensimmäisen kerran Turtles-kilpikonnilla eriväriset huivit. Sarjakuvissa oltiin aiemmin nähty kaikilla neljällä punaiset huivit.

Sarjaa esitettiin ensi kerran joulukuussa vuonna 1987, minkä jälkeen siitä tuli erittäin suosittu. Parhaimmillaan Turtlesia näytettiin 5 kertaa viikossa. Suosion myötä sarjaa tehtiin yhteensä 193 jaksoa. Viimeinen uusi jakso esitettiin marraskuussa 1996. Sarja edisti voimakkaasti Turtles-hahmojen tunnettavuutta ja suosiota.

Suomessa sarjaa on esitetty Kolmoskanavalla 1990–1992 ja PTV4:llä vuosien 1992–1997 aikana.

 Tarina 

Hamato Yoshi oli kunniallinen ninja, jonka oma oppilas kääntyi häntä vastaan. Oppilas Oroku Saki kiinnitti Yoshin harjoitusasustaan kiinni dojon seinään, eikä Yoshi voinut kumartaa senseilleen. Kun Yoshi irrotti tikarin, hänen luultiin yrittävän sensein murhaamista, jolloin hänet karkotettiin Jalkaklaanista. Karkotuksen jälkeen Yoshi muutti pois Japanista New Yorkiin, jossa hän asettui kaupungin viemäreihin asumaan.


Elettyään pitkään viemäreissä hän sai ystäviä rotista, joita vilisi viemäristössä. Kerran Yoshi löysi neljä pientä kilpikonnaa, jotka oli vahingossa pudotettu viemäriin. Eräänä päivänä Yoshi huomasi kaduilta palatessaan kilpikonnien olevan violetin liejun peitossa. Siistittyään kilpikonnat Yoshi altistui itsekin oudolle aineelle ja kilpikonnien tavoin koki muodonmuutoksen. Yoshista tuli ihmisrotta, koska oli viimeksi ollut rottien kanssa. Samalla hän nimesi itsensä Tikuksi (tunnettu myös nimellä Särö). Mestari Tikku adoptoi neljä kilpikonnaa ja nimesi heidät lempirenessanssitaiteilijoidensa mukaan: Leonardo, Donatello, Rafael ja Michelangelo. Kilpikonnat muuttuivat ihmiskilpikonniksi, koska olivat viimeksi olleet tekemisissä Hamato Yoshin kanssa. Tikku alkoi opettaa ”pojilleen” ninjutsua.

Tällä välin Oroku Saki lähtee Japanista, löytää Yoshin New Yorkista ja päättää hankkiutua lopullisesti tästä eroon. Saki nimeää itsensä uudelleen Silppuriksi ja alkaa tehdä yhteistyötä entisen X-ulottuvuuden sotapäällikkö Krangin kanssa.

 Hahmot 
 Sankarit 
Leonardo
Donatello
Raphael
Michelangelo
Särö (myöhemmissä tuotantokausissa Mestari Tikku)
April O’Neil
Casey Jones

 Viholliset 
Silppuri
Krang
Bebop ja Rocksteady
Jalkaklaani
Lordi Dregg
Nahkapää
Rottakuningas
Chrome Dome
Mung
Don Turtelli

 Äänirooleissa 

 Suomenkieliset äänet 

 Sensuuri 
Britanniassa ja myös osittain Suomessa sarjaa esitettiin nimellä Teenage Mutant Hero Turtles. Tämä johtui kiistelystä ninjoja ja heidän aseita kohtaan, joita ei saanut esiintyä brittilasten ohjelmissa erityisesti 1980-luvulla. Tämän seurauksena muun muassa sarjan alkutunnusta muokattiin digitaalisesti poistamalla sana ’Ninja’ ja korvaamalla se sanalla ’Hero’ tai ’Fighting’. Muun muassa kohdat, joissa Michelangelo piti hallussaan nunchakujaan sensuroitiin vaihtamalla ne satunnaisiin kohtiin sarjan eri jaksoista.

Sensuroitua versiota esitettiin Britannian ja Suomen lisäksi Saksassa, Itävallassa, Puolassa, Ruotsissa ja Norjassa. Espanjassa sarjan nimi oli käännetty muotoon Las Tortugas Ninja, mutta dubbauksissa oli käytössä Britanniasta tuttu sensuuri. Muut Euroopan maat, kuten Tanska, Ranska, Italia ja Venäjä pitivät sarjan nimen alkuperäisenä, mutta dubbasivat ääniraidan. Irlannissa sarja tunnettiin aluksi alkuperäisellä nimellä Teenage Mutant Ninja Turtles, mutta toisen tuotantokauden aikana, kahden jakson jälkeen sarja sensuroitiin Britannian tavoin. BBC:n esittämänä sarjasta poistettiin repliikkejä, kuten ”Let’s kick some shell!” ja ”Bummer!”, jotka olivat sopimattomia lasten kuultaviksi.

 Vastaanotto ja arvostelu 
Wizard-lehti listasi vuonna 2001 Turtles – mutanttikilpikonnat sijalle 57 laatimassaan kautta aikain sadan parhaan animaatiosarjan listalla. Sarja on listattu myös IGN-sivuston tammikuussa 2007 laatiman listan yhdeksänneksi parhaaksi sarjakuvaan perustuvaksi animaatiosarjaksi. Tammikuussa 2009 samaisen IGN-sivuston laatiman sadan parhaan animaatiosarjan listan mukaan Turtles – mutanttikilpikonnat oli sijalla 55. Kaksi kuukautta myöhemmin Gunaxin listasi sarjan vuonna 2009 sijalle 5 laatimassaan 1980-luvun kymmenen parhaan animaatiosarjan listalle.

 Julkaisut 
Suomessa sarjaa on dubattu parikymmentä jaksoa kolmelta ensimmäiseltä tuotantokaudelta. Ne julkaistiin alun perin 1990-luvulla kymmenellä VHS-kasetilla, joilla oli kaksi jaksoa per kasetti. Jaksot julkaistiin täysin sattumanvaraisessa järjestyksessä. Alkuperäinen julkaisija oli Power Records Oy/Scanbox A/S. VHS-julkaisut sisälsivät alkuperäiset, leikkaamattomat jaksot sarjasta (paitsi ensimmäinen tuotantokausi), joita ei esitetty televisiossa. Ensimmäiset viisi jaksoa (koko ensimmäinen tuotantokausi) on yhdistetty ja lyhennetty 70-minuuttiseksi elokuvaksi. Jaksot 2 ja 3 kuitenkin julkaistiin myös erikseen kokonaisina.

2000-luvulla Finnkino julkaisi sarjan uudelleen seitsemällä VHS:llä. Tällöin kaseteilla oli 3 jaksoa per kasetti. Samaan aikaan Scanbox julkaisi sarjan DVD:llä yhdessä boksissa suomeksi, ruotsiksi, norjaksi ja tanskaksi dubattuina. DVD-boksista on tehty kolme painosta (digibook pahvilaatikossa, normaalit muovikotelot pahvilaatikossa, ohuet muovikotelot pahvilaatikossa).
+Ensimmäinen tuotantokausi (VHS-kasetti/DVD-levy 1)Jakson numeroAlkuperäinen nimiAlkaaLoppuuKesto1.Turtle Tracks00:0021:4021:40 min2.Enter the Shredder 21:4035:1013:30 min3.A Thing About Rats35:1035:3525 s4.Hot Rodding  Teenagers from Dimension X35:3552:3617:01 min5.Shredder & Splintered 52:361:11:5719:21 min
+Kaikki jaksotJakson
numeroNimi
(1. julkaisu / 2. julkaisu)Alkuperäinen nimiVHS-kasetti
(1. julkaisu)VHS-kasetti/DVD-levy
(2. julkaisu)1.–5.Kuinka kaikki alkoiHow it all began 1.1.2.Silppuri menee liian pitkälleEnter the Shredder 8.2.3.3.3.Cowabunga!
CowabungaA Thing About Rats 9.1.4.3.6.Turtlesit ja Silppurin juoniReturn of the Shredder 8.1.2.3.11.Turtlet ja pahojen pizzojen tapaus
Pahojen pizzojen tapausThe Case of the Killer Pizzas 2.1.2.1.12.Kärpäsen hyökkäysEnter: The Fly 2.2.2.2.13.Sammakkojengin hyökkäysInvasion of the Punk Frogs3.1.3.1.14.Särön muodonmuutos
Splinterin muodonmuutosSplinter No More 10.2.7.3.15.Kamppailu kaupungistaNew York Shiniest3.2.3.2.16.Turtlesit ja neutriinot
Turtles ja neutriinotTeenagers from Dimension X 9.2.5.3.17.KissanainenThe Catwoman from Channel Six 5.2.5.2.18.Silppurin uusi suunnitelmaReturn of the Technodrome 6.2.6.2.26.Viides turtlesThe Fifth Turtle 7.2.7.2.27.RottakingiEnter the Rat King 4.2.4.2.28.Turtlesit maan sisälläTurtles at the Earth's Core7.1.7.1.30.Robotin vierailuAttack of Big MACC5.1.5.1.32.Turtlesit huipulla
Kaupunki tulvan alla20,000 Leaks Under the City6.1.6.1.33.Me olemme parhaitaTake Me to Your Leader10.1.6.3.34.Turtlesit muskettisotureinaFour Muskaturtles 4.1.4.1.

 Oheistuotteet 

 Lelufiguurit 
Sarjan hahmoista valmistettiin vuosien 1988–1997 aikana runsas määrä lelufiguureja, joista usein päähahmoista Leonardosta, Michelangelosta, Donatellosta ja Raphaelosta valmistettiin useita eri variaatioita. Myös Turtlesien sekä heidän vihollisten ajoneuvot päätyivät leluiksi.

Muun muassa seuraavat hahmot päätyivät lelufiguureiksi:

 Donatello
 Michelangelo
 Leonardo
 Raphael
 Tikku
 April O'Neil
 Silppuri
 Jalkaklaanin soturi
 Rocksteady
 Bebop
 Casey Jones
 Usagi Yojimbo

 Ace Duck
 Genghis Frog
 Krang
 Baxter Stockman
 kenraali Traag Metalhead
 Nahkapää
 Rottakuningas
 Hiirirobotti
 Panda Khan
 Ray Fillet
 Triceraton
 Wingnut

 Videopelit 
Sarjan pohjalta tuotettiin yhdeksän videopeliä eri pelikoneille, kuten NESille, PC:lle, Commodore 64:lle ja Game Boylle. Osa peleistä käytti sarjassa esiintyneitä konnia ja juonia. Pelejä julkaistiin vuosien 1989–1993 aikana.

 Teenage Mutant Ninja Turtles (1989)
 Teenage Mutant Ninja Turtles II: The Arcade Game (1990)
 Teenage Mutant Ninja Turtles: Fall of the Foot Clan (1990)
 Teenage Mutant Ninja Turtles III: The Manhattan Project (1991)
 Teenage Mutant Ninja Turtles II: Back from the Sewers (1991)
 Teenage Mutant Ninja Turtles: Turtles in Time (1992)
 Teenage Mutant Hero Turtles: The Hyperstone Heist (1992)
 Teenage Mutant Ninja Turtles III: Radical Rescue (1993)
 Teenage Mutant Ninja Turtles: Tournament Fighters (1993)

 Lähteet 
TV.com: Teenage Mutant Ninja Turtles  
thetechnodrome.com 

 Viitteet 

 Aiheesta muualla 
Sarjan arvostelu Cinemassacre.com:issa (osa 1) 
Sarjan arvostelu Cinemassacre.com:issa (osa 2) 
Sarjan arvostelu Cinemassacre.com:issa (osa 3) 

Luokka:1980-luvun piirrossarjat
Luokka:1980-luvun yhdysvaltalaiset scifi-sarjat
Luokka:1990-luvun lastenohjelmat
Luokka:1990-luvun piirrossarjat
Luokka:1990-luvun yhdysvaltalaiset scifi-sarjat
1987
Luokka:Seulonnan keskeiset artikkelit
Luokka:Animevaikutteiset animaatiosarjat

ja:ティーンエイジ・ミュータント・ニンジャ・タートルズ#1987年版シリーズ